Michael Faraday (22 September 1791-25 Agustus 1867) punika èlmuwan Inggris ingkang pikantuk jejuluk "Bapak Listrik", amargi upadosipun listrik dados tèknologi ingkang kathah gunanipun. Panjenenganipun nyinaoni manéka babagan èlmu kawruh, kalebet elektromagnetisme lan elektrokimia. Panjenenganipun ugi nemokaken piranti ingkang ing tembe wuri dados pangobong Bunsen, ingkang dipungunakaken mèh ing sadaya laboratorium sains minangka sumber panas ingkang praktis.